Hay-on-Wye
Hay-on-Wye, Y Gelli, by i Sydwales ved grænsen til England; 1600 indb. (2011). Hay-on-Wye ligger smukt ved floden Wye i Brecon Beacons National Park lige nord for Black Mountains; byens hovedattraktion er imidlertid de mange antikvariater som har gjort Hay-on-Wye til en af verdens førende bogbyer. Der afholdes en årlig litteraturfestival i byen.
Hay-on-Wye har to normanniske borganlæg, heraf på en bakke i selve byen. Der var flere gange kampe om byen under krigene om herredømmet over Wales i 1200-1400-t.